b'\n_START_ARTICLE_\nGozdna \xc5\xbeeleznica na Bricljevi gori\n_START_PARAGRAPH_\nGozdna \xc5\xbeeleznica na Bricljevi gori je bila prometna pot za prevoz lesa izpod vzno\xc5\xbeja Bricljeve gore do zaselka Kolarija pri Zgornjem Gru\xc5\xa1kovju v ob\xc4\x8dini Podlehnik._NEWLINE_Ob slovensko - hrva\xc5\xa1ki dr\xc5\xbeavni meji se na glavni cesti Ptuj - Zagreb pri zaselku Kolarija odcepi makadamska cesta v ozko dolino proti Bricljevi (504 mnm) in Brezovi gori (568 mnm). Pod vzno\xc5\xbejem obeh gora je od leta 1920 do 1930 obratovala preprosta gozdna \xc5\xbeeleznica. Tirna \xc5\xa1irina proge je bila verjetno 60 cm, dol\xc5\xbeina pa po ocenah g. Brateta ni presegala dveh kilometrov. Posekan les so vozili do \xc5\xbeage v Kolariji. \xc5\xbdeleznica je delovala tako, da so vagon\xc4\x8dke z \xc5\xbeivino vlekli v gozd, nalo\xc5\xbeeni pa so se samote\xc5\xbeno spu\xc5\xa1\xc4\x8dali v dolino._NEWLINE_Leta 1930, ko je bil gozd izsekan, so progo opustili in jo razdrli. Po koncu druge svetovne vojne je trasa opu\xc5\xa1\xc4\x8dene proge na nekaterih krajih slu\xc5\xbeila za gozdno vleko, na drugih krajih pa je bila \xc5\xbee zara\xc5\xa1\xc4\x8dena. Danes ostanki proge niso ve\xc4\x8d vidni.'